དམ་པ་དོན་གྲུབ་རྒྱལ་གྱིས་དཔྱད་རྩམ་ཕྱོགས་བསྒྲིགས་ནང་དུ་དཔྱད་རྩོམ་ཁག་༡༦་བསྡུས་ཡོད་པའི་ནང་འཇམ་གཉེམ་རྩྭའི་གླུ་སྒྲ་བཀླགས་པའི་འཆར་སྣང༌།ཞེས་པ་ནི་༡༨༩༤་ལོའི་མཚོ་སྔོན་མང་ཚོགས་སྒྱུ་རྩལ་ཞེས་པའི་དུས་དེབ་ཐོག་པར་བསྐྲུན་བྱས་པའི་རྩོམ་ཡིག་དེ་བཀླགས་པའི་འཆར་སྣང་བཀོད་ཡོད་པ་རེད།དེ་ཡང་སྐུ་ཞབས་དོན་གྲུབ་རྒྱལ་གྱིས་དཔྱད་རྩོམ་དེའི་ནང།ཁྱེད་ཀྱིས་རྩོམ་ཡིག་དེ་བཀླ་གས་མྱོང་ཡོད་ཚེ།རང་གི་འཚོ་བ་དང་འབྲོག་ཕྱོགས་སུ་རྩ་ཉག་རེ་རེ་བར་དུ་མངོན་སུམ་སམ་ལྐོག་གྱུར་གྱི་འབྲེལ་བ་གང་རུང་ཡོད་པའི་བསམ་བློའི་འདུ་ཤེས་ནི་ཅི་ནས་ཀྱང་སྐྱེས་བར་འགྱུར་ལ།རྩྭ་ཉག་དེ་དག་གི་རིན་ཐང་དང་བཀའ་དྲིན་ནི་གཞལ་མི་ཐུབ་པ་ཞིག་རེད་ཨང་སྙམ་པའི་བསམ་བློ་ངམ་ངམ་ཤུགས་ལ་འབྱུང་ངེས་རེད།གཉེན་ཞིང་འཇམ་པའི་རྩྭཡི་རྣ་མ་པ་དང་དེའི་གཤིས་ཀ་ལ་བསྔགས་བརྗོད་བྱས་པའི་ཤུགས་ལས་བོད་རིགས་འབྲོག་པ་དག་གི་དཔའ་ཞིང་ལས་ལ་བརྩོན་པའི་བླ་མེད་ཀྱི་གཤིས་བཟང་ལ་བསྔག་སབརྗོད་བྱས་ཡོད་པ་རེད།ཞེས་བཀོད་ཡོད་པ་དེ་ལས་སྐུ་ཞབས་དོན་གྲུབ་རྒྱལ་ལགས་ཀྱིས་རང་གི་མི་རིགས་དང་ལྷག་པར་དུ་འབྲོག་པ་རྣམས་ལ་གདེང་འཇོག་ཆེན་པོ་བྱས་ཡོད་པ་མཚོན་ཐུབ།གཞན་ཡང་དཔྱད་རྩོམ་ཕྱོགས་བསྒྲིགས་ནང་བོད་ཅེས་པའི་ཐ་སྙད་ཀྱི་འབྱུང་ཁུངས་དངོས་བཤད་པ་དང༌།མི་ལ་རས་པའི་རྣམ་ཐར་གྱི་རྩོམ་པ་པའི་ལོ་རྒྱུས།བོད་གནའརབས་ཀྱི་སློབ་གསོ་སྐོར་ཀྱི་འཆར་སྒོ།བོད་ཀྱི་ལོ་རྒྱུས་སྐོར་གྱི་བསམ་ཚུལ་ཐོར་བུ་འགའ།གནའ་རབས་ཀྱི་རིག་གནས་སྒྱུ་རྩལ་གྱི་བང་མཛོད་་་་་་་་ཏུན་ཧོང།བླ་བྲང་བཀྲ་ཤིས་འཁྱིལ་གྱི་མཐོང་ཐོས་མདོར་བསྡུས་སོགས་བཀོད་ཡོད་པ་རེད།སྐུ་ཞབས་དོན་གྲུབ་རྒྱལ་གྱིས་དཔྱད་རྩོམ་མང་པོ་ཞིག་བྲིས་ཡོད་ཀྱང༌།རང་ཉིད་འདོད་པ་ཁེངས་ཡོད་པའི་དཔྱད་རྩོམ་གཉིས་ལས་བྱུང་མེད་པ་འདྲ།དེ་གཉིས་ནི་བོད་གྱི་བཙན་པོ་ཁྲི་སྲོང་ལྡེ་བཙན་གྱི་ལོ་རྒྱུས་མདོར་ཙམ་བརྗོད་པ་སྔོན་བྱོན་མཁས་པའི་བཞེད་དགོངས་ཞེས་པ་དང།ཁོང་ཉིད་ཀྱི་ཧྲོ་ཧྲི་ངམ་དགེ་བཤེས་ཀྱི་སློབ་ཐོན་ཆེད་རྩོམ་བོད་ཀྱི་མགུར་གླུ་བྱུང་འཕེལ་དང་ཁྱད་ཆོས་ཞེས་པ་དེ་གཉིས་ཡིན་པ་ཡིན་སྐུ་ཞབས་དོན་རྒྱལ་ལགས་ཀྱིས་ཁོང་གི་གྲོགས་པོ་ཁ་ཤས་གསུངས་མྱོང་ཡོད་པ་རེད།